А вось свята ў сімпатычнай вёсцы Лешніца, дзякуючы ініцыятыўнасці Віктара Атаронка, Таццяны Бублікавай, Валянціны Ладуцькі, павінна дакладна, павінна абавязкова атрымацца. У Алеся Мікалаевіча Бачылы ёсць выдатны верш пра родную вёску Лешніца. І землякі-пухавіччане гэта помняць, і пра гэта абавязкова скажуць на вясковай вечарыне, вясковым свяце 21 ліпеня 2018 года. Заедзьце ў пухавіцкую Лешніцу ў гэты дзень. Зусім жа непадалёку ад Мінска. . Не пашкадуеце. Вас дакладна чакае сустрэча з добрым паэтычным словам. Выдатна было б, каб туды яшчэ ў гэты дзень завіталі прафесійныя пісьменнікі. Шмат хто сярод паэтаў, якія і сёння актыўна друкуюцца, яшчэ памятае Алеся Бачылу. Мо хто з іх адгукнецца і вершам у знак стагоддзя Алеся Мікалаевіча Бачылы.